14. HUHTIKUUTA 2021
Kaverit, pitää varmaan mainita AP:n viimeisin uutinen.
Bernie Madoff, USA:n historian suurimman Ponzi-huijauksen arkkitehti,
kuoli tänään vankilassa. Hän oli 82-vuotias.
Käsitin, että kun Bernie kuoli, hänet tuhkattiin.
Juutalaisuus on tuhkausta vastaan.
Uskomme vakaasti, ettei kehomme kuulu meille.
Se kuuluu Jumalalle, joka sen antoi. Se pitää palauttaa.
Maasta olet tullut ja maahan palaat.
Mutta tarinan varsinainen käänne on se, että miehen jäänteet ovat yhä olemassa.
Ne nököttävät laatikossa jonkin asianajajatoimiston hyllyllä.
Koska perhe ei suostu vastaanottamaan tuhkia.
Ymmärrän sen tavallaan, mutta se kirpaisee.
Kai heillä oli hyviäkin aikoja.
He ovat niin vihaisia hänelle, että se viha pysyy ikuisesti.
Kaikki haudataan, jopa murhaajat.
Heidätkin haudataan.
Niin pitäisi hänetkin, olipa hän mielestäni miten paha tahansa.
Ja olikin.
Kukaan perheessä ei halua tulla liitetyksi häneen mitenkään.
Kuka haluaisi olla kosketuksissa häijyn hirviön tuhkaan.
Hän vähät välitti siitä, että tuhosi toisten elämät.
WALL STREETIN HIRVIÖ
Vuoden 2007 koittaessa -
Bernie Madoff varmaan mietti paria edellistä vuotta ja sanoi:
"Enpä olisi uskonut, että selviän."
Syöttörahastojen ja epäpätevien SEC-tarkastajien avulla…
KIRJAILIJA
…hän selvisi vuoteen 2007 hulppean lahjusrahastonsa turvin.
Hän lenteli usein yksityiskoneellaan omakotitaloonsa Etelä-Ranskassa.
Siellä oli uusi venekin, jolla leikkiä.
Hän eli isosti.
Mutta Bernie ja Ruth Madoff eivät olleet ainoita,
jotka hyötyivät tästä uskomattomasta tuhlaavaisuuden vuodesta.
New Yorkissa Madoff varmisti,
että hänen 17. kerroksen luottokätyrinsä saivat osansa rikkauksista.
Hän tuplasi Frank DiPascalin palkan kahdesta neljään dollariin.
Frank osti uuden kalastusveneen. Hän toteutti kaikki haaveensa.
Annette Bongiorno sai huomattavan palkankorotuksen.
Vuosi toi mukanaan yhä enemmän luksusta.
Tuntui ylenpalttiselta saapua viimein -
Wall Streetin menestyksen huipulle.
Wall Streetin peruskonsepti…
KESKUSTELU PÖRSSIMARKKINOIDEN TULEVAISUUDESTA
…jonka viranomaiset ja akateemikot joskus unohtavat, on tavoitella voittoa.
Yhden ihmisen hyöty asettaa toisen huonompaan asemaan.
Vuonna 2008 aivan yhtäkkiä -
maailmantalous oli tuhon partaalla.
Asuntomarkkinoiden ongelmat ovat tänään tapetilla.
Nyt on entistäkin karumpia todisteita siitä,
miten vakavaksi tilanne on käymässä.
MYYTY
Asuntolainanvälittäjät myivät koteja valelainojen pohjalta.
Eli tuloja ei dokumentoitu.
KIRJAILIJA
Ihmiset ottivat lainaa yli varojensa sisältöä ymmärtämättä.
Sitten investointipankit ottivat nämä surkeat lainat,
joiden tiedettiin romahtavan.
Ne paketoitiin arvopapereihin.
Ja lopputuloksena olivat huippupisteet Wall Streetin luokituslaitoksilta.
Näin ne myytiin Wall Streetin sijoittajille.
Ja pum, tuli rotko eteen.
Sadat tuhannet asunnonomistajat laiminlyövät lainansa.
Se oli kuin pallo olisi pudonnut akseliltaan.
TOIMITTAJA
Pankit luhistuivat.
Lehman Brothers horjuu huonojen kiinteistölainojen takia.
Lehman Brothers oli hakenut konkurssia. Merrill Lynch ja AIG hoipertelivat.
Morgan Stanley ja Goldman Sachs tarvitsivat tukea.
Kyse on sijoituspankeista. Se on Wall Streetin fiksuinta rahaa.
Miten he olivat väärässä niin kauan?
Bernie ja Ruth olivat Etelä-Ranskassa,
mutta Bernie ei saa kotopuolen tapahtumia mielestään.
Osakemarkkinat laskevat jyrkästi.
Edessämme on mahdollinen maailmanlaajuinen romahdus.
Siitä ympäristöstä Bernie löysi itsensä -
palatessaan Ruthin kanssa viimeistä kertaa suihkukoneella -
takaisin New Yorkiin.
Tässä kohtaa kaikkia kiinnosti vain saada rahansa takaisin ja äkkiä.
Kuka voisi auttaa?
He kääntyivät Bernie Madoffin puoleen.
Puheluja tuli Frankfurtista, Lontoosta,
Madridista, Wienistä, Abu Dhabista.
"Haluamme rahamme."
Ja nostoilmoituksia alkoi virrata sisään.
Sitten niitä tuli saavista kaatamalla,
ja lopulta lumivyörynä.
Syys–lokakuussa…
KIRJAILIJA
…ruuvit alkoivat kiristyä.
Bernie kävi nyt jo täysillä kierroksilla.
Hän kärtti, kiusasi ja suostutteli vanhimpia asiakkaitaan -
perumaan nostopyyntönsä ja sijoittamaan uudestaan.
Hän soitti luottosijoittajalleen, Fairfield Greenwichiin,
jota johti Jeffrey Tucker ja Walter Noel, ja sanoi:
"Tämä on hyvä aika ostaa." Vastaus oli ei.
Sitten hän soitti Bank Medicin Sonja Kohnille -
ja vetosi samaan.
Hänkään ei tartu syöttiin.
Joulukuun 2. päivään mennessä se oli vääjäämätöntä.
Berniellä oli nostopyyntöjä noin 1,5 miljardin dollarin edestä.
PANO – OTTO – HYVITYKSET
Hänellä oli vain karkeat 300 miljoonaa dollaria pankkitilillään.
Jos hän kirjoittaa sekit asiakkaille, jotka nostavat rahansa,
ne eivät mene läpi.
VALAEHTOINEN TODISTUS UHRIEN KANNE
En tietenkään voinut jatkaa sitä -
Ponzi-huijauksen luonteen takia.
20. JOULUKUUTA 2016
Joten tiesin, että peli oli pelattu.
Tässä vaiheessa -
hän ja Frank DiPascali keskustelevat jatkosuunnitelmista.
Bernie painottaa Frankille,
että he ovat liian syvällä päästäkseen enää ylös.
Frank tajuaa heti joutuvansa linnaan pitkäksi aikaa.
Ja Frank veti pultit.
DiPascali väitti myöhemmin -
tajunneensa siinä hetkessä ensi kertaa, ettei Berniellä ollut -
hirveästi varoja jemmassa jossain muualla,
joilla pelastaisi kaikki.
Silloin hän tajusi, että se oli oikeasti petos.
Bernie sanoi Frankille, että loppurahoillaan -
hän kirjoittaisi sekkejä suurimmille pitkäaikaisille sijoittajilleen.
Joillekin uskollisista työntekijöistään ja koko suvulle,
jotka luottivat rahansa hänelle ja jäisivät nyt puille paljaille.
Huijaushan oli jo ohi. Petos oli pelattu.
Frank DiPascali valmisteli sekkejä,
joilla Bernie aikoi jakaa loput lahjusrahastostaan.
Hän esitti sen pojilleen varhaisina työntekijäbonuksina.
Tämä häiritsi Markia ja Andrew'ta syvästi.
He eivät voineet käsittää,
että joku kirjoittaisi bonussekkejä markkinatilanteen huomioon ottaen.
MADOFFIN SIHTEERI
Joulukuun 10. päivän aamuna vuonna 2008 istuin pöytäni ääressä.
Olimme kituuttaneet jo viikkoja.
Bernie käyttäytyi hyvin omituisesti ja yritin olla häiritsemästä häntä.
Hän tuntui hauraalta.
Näin Peterin istuvan siellä.
Muistan, kun Mark ja Andy tulivat hänen toimistoonsa.
Yleensä he kysyivät minulta:
"Mitä isä tekee? Mitä toimistossa tapahtuu?"
Tällä kertaa he kävelivät ohitseni suoraan toimistoon.
Mark ja Andrew yrittivät muuttaa hänen mielensä sekkien suhteen.
He sanoivat: "Isä, mistä tiedät, millainen loppuvuodesta tulee?
Eikö olisi turvallisempaa säästää rahat, kunnes nähdään, miten vuosi päättyy?"
Muutaman taivutteluyrityksen jälkeen -
Bernie menetti malttinsa.
Menin viemään postit Bernielle hänen toimistoonsa.
He selvästi hätkähtivät.
Kaikki pomppasivat tuoleistaan ja tuijottivat minua.
Pian sen jälkeen -
Mark ja Andy pistivät Bernielle takin päälle -
ja saattoivat hänet ulos.
Eikä Bernie mennyt ikinä mihinkään minulle kertomatta.
Hän vain käveli ohitseni.
Hän ei vilkaissutkaan minuun.
Mark kumartui pöytäni yli ja kuiskasi:
"Käymme vähän jouluostoksilla."
En nähnyt Bernietä enää.
Mark ja Andrew veivät hänet Midtownin kattohuoneistoon.
Ruth oli siellä.
Tämä oli ensimmäinen kerta, kun Bernie tunnustaa.
Olin siinä mielentilassa, etten voinut enää jatkaa.
Oli melkein huojentavaa sanoa, että tämä oli tässä.
En enää voinut jatkaa sitä teeskentelyä.
Ja siksi tunnustin perheelleni,
että olin tehnyt petoksen.
Bernie selitti heille, miten isosta asiasta oli kyse.
Miljardeja dollareita.
Jäljellä oli vain 300 miljoonaa, jotka hän yritti antaa pois.
Andrew liukui alas seinää vasten, kunnes istui lattialla kyynelissä.
Kun hän kuuli tunnustuksen, että koko bisnes oli pilalla -
eikä rahaa ole,
Mark oli maansa myynyt.
Ruth sai lopulta sanottua:
"Mikä on Ponzi-huijaus?"
Se oli varmaan niitä hetkiä, kun maailma kääntyy ylösalaisin -
eikä mikään, mitä ennen tiesit, ole enää totta.
Madoffin pojat nousevat ja lähtevät.
Ennen aulaa he ovat päättäneet puhua asianajajalle.
Markin appiukko on tunnettu lakimies Manhattanilla.
He sopivat tapaamisesta hänen asunnollaan.
Mark ja Andrew kertoivat, mitä isä oli sanonut,
ja asianajaja teki asian selväksi:
"Tämä on käynnissä oleva huijaus. Isänne kirjoittaa sekkejä -
jakaakseen vilpillä hankitut voitot huijauksesta.
Ellette ilmoita asiasta,
olette tämän jatkuvan rikoksen avustajia."
Heidän oli pakko ilmiantaa isänsä.
11. JOULUKUUTA 2008
FBI meni Madoffin asuntoon varhain seuraavana aamuna.
Bernie oli kylpytakissaan.
"Tiedätkö, miksi tulimme?" "Kyllä", hän vastasi.
He kysyivät, oliko hänellä viatonta selitystä.
Ja Bernie sanoi ei.
Hän kertoo, että se on Ponzi-huijaus.
Hän puhui pojilleen totta.
Yksi agenteista soittaa toimistoon ja kertoo nopeasti pääkohdat.
Sieltä käsketään pidättää Bernie.
Bernielle kerrotaan pidätyksen pukeutumiskoodi.
Ei kengännauhoja, vöitä, solmiota.
Hän riisuu hääsormuksensa ja kellonsa.
Bernie viedään keskustaan Foley Squaren FBI-rakennukseen -
ja käsitellään, kuten kaikki muutkin rikolliset.
Sitten hän soittaa Ike Sorkinille.
"Haloo?"
"Ike, olen kahlittuna tuoliin FBI:n päämajassa. Tarvitsen apua."
MADOFFIN ASIANAJAJA
Sanoin välittömästi Madoffille, että jos puhut, lopeta heti.
En tiennyt silloin,
mutta ennen puhelua hän vuodatti kaiken FBI:lle kahden tunnin ajan.
Hän myös kertoi olleensa ainoa osallinen.
Ajattelin suoraan sanottuna, että hän on pahassa pulassa.
Hallitus ei tule perääntymään.
Takuusummaksi asetettiin 10 miljoonaa.
Joten Bernie palasi asuntoonsa,
ja silloin kaikki räjähti.
Helvetti pääsi irti.
Jos työskentelet pörssissä, lopeta hetkeksi,
ennen kuin siivoat työpöytäsi tältä päivältä.
Bernie Madoff on pidätetty.
Se on viranomaisten mukaan Wall Streetin suurimpia Ponzi-huijauksia.
Poliisin mukaan sen takana oli yksi alan ihailluimmista miehistä.
Bernard Madoff, Nasdaqin pörssin entinen puheenjohtaja.
Kännykkäni soi, ja se on Harry, joka huutaa keuhkojensa kyllyydestä:
"Madoff antautui. Olimme aivan oikeassa."
Sanoin: "Odota, Harry."
Panin puhelimen alas, ja tunsin valtavaa raivoa.
Tunsin olevani likainen ja loukattu.
ENT. VÄLITTÄJÄ
Miten voin erehtyä ihmisestä niin pahasti?
Kaikki, mitä ajattelin tästä miehestä, Berniestä, oli täysin pielessä.
Tunsin olevani petetty.
Bernien pidätyksen jälkeen vallitsi täysi kaaos.
FBI marssi sisään, samoin SEC.
Jotkut lähtivät.
Olin aivan hukassa, mutta tiesin, että puhelimiin piti vastata.
Herrasmies soitti.
Meillä oli mukava suhde, juttelimme aina, ja hän sanoi:
"Eleanor,
tiesitkö sinä?"
Ihan kuin joku olisi lyönyt rintaan.
Ei tullut mieleenikään, että minuakin epäiltäisiin.
Se oli jälleen uusi isku. Olin että jumankauta.
Vastasin: "Ei. En tiennyt."
Peter seisoi siinä, katkaisin puhelun ja sanoin:
"Mitä minun pitäisi tehdä?
Mitä hemmettiä tapahtuu… Mitä oikein teen?"
Peter vain käveli pois.
Tajusin, että olen omillani.
Aulassa väki vänkäsi puhelimessa, että joku tulisi puhumaan heille.
Menin alas vastaanottoon ja otin mukaani muitakin naisia.
Teimme sitä 20 minuutin vuoroissa,
koska se oli liikaa. Se oli kuvottavaa.
Ihmiset pelkäsivät. Sen kuuli heidän äänestään.
Yleensä mikä tahansa tutkinta, huumeet, järjestäytynyt rikollisuus,
aloitetaan matalammalta tasolta edeten ylöspäin organisaatiossa.
FBI-AGENTTI (ELÄK.)
Hän oli pomo, ja tiesimme, että paljon rahaa puuttui.
Työntekijät oli periaatteessa aidattu 19. kerrokseen.
Emme tienneet, kuka heistä juonitteli mukana.
Kuka ehkä avusti -
ja kenellä ei ollut mitään tekemistä asian kanssa.
Jostain oli aloitettava. Aloimme siis haastatella työntekijöitä.
Työntekijöiden kanssa puhuttuaan FBI:lle selvisi,
että on olemassa toinenkin kerros.
Kun heidät johdatettiin 17. kerrokseen,
ovi avattiin avainkortilla.
Menimme sisään ja olimme ihan…
FBI-AGENTTI (ELÄK.)
Jumankauta.
Huoneet olivat täynnä laatikoita.
Papereita ja asiakirjoja oli kaikkialla.
Tajusin, että jos alamme siirtää todisteita,
menetämme paljon kontekstia.
Joten julistin 17. kerroksen rikospaikaksi.
Aloitimme tutkinnan siinä ja silloin.
Nyt puhutaan sananlaskun neulasta heinäsuovassa.
Miten tämä vyyhti selvitetään?
Avain on lähde, tiedonantaja tai yhteistyötä tekevä todistaja,
joka voi ohjata meidät sen läpi.
Se oli Frank DiPascali.
Hän tiesi, että hänet voitaisiin liittää rikoksiin.
Hänellä oli perhe, josta hän välitti syvästi.
Hänen piti miettiä, miten voisi auttaa itseään.
Frank antoi meille ohjeet -
huijauksen kiemuroiden selvittämiseksi.
Se oli oikeastaan aika ällistyttävää nähdä.
Oikeaa sijoittamista ei koskaan tapahtunut.
Kauppoja ei ollut.
Muissa Ponzi-huijauksissa -
kaverit välittivät osakkeita, ja hävisivät.
He olivat huonoja välittäjiä, ja olivat aina askeleen jäljessä.
En ollut nähnyt mitään tällaista, jossa ei todellakaan -
sijoitettu mitään.
Herra Madoff, mitä sanotte rahansa menettäneille?
Bernard Madoffia tuupitaan ja tönitään -
hänen käväistyään Manhattanin liittovaltion oikeudessa keskiviikkona.
Olin televisiokameroiden ja toimittajalauman takana.
Älkää koskeko.
Siitä on kuuluisa kohtaus, kun hän tönii televisiokameraa.
Se oli päivittäistä.
Herra Madoff, mitä sanotte rahansa menettäneille?
Mitä sanoisitte heille?
Bernie Madoffin petos oli kuin suurpalo bisnesjournalismin maailmassa.
PIDÄTYS
Uutisia tuli kuin paloletkusta.
Sitä tuli joka tuutista.
Koska se oli paljon suurempi kuin yksi mies.
VUOSISADAN PETOS?
Kun miettii finanssikriisiä…
VYYHTI PURKAUTUU
…ihmiset menettivät siihen aikaan kotinsa ja eläkesäästötilinsä.
Työttömyysaste kohosi vauhdilla.
Ihmiset etsivät syyllistä,
mutta ne olivat isoja instituutioita, monelle vain pelkkiä rakennuksia.
Ja yhtäkkiä Bernie Madoff nousi parrasvaloihin.
HIRVIÖ JA HÄNEN APURINSA
Hänestä tuli finanssikriisin ruumiillistuma ja kasvot.
Kaikki se viha, myrkky ja raivo, joka keskittyi Wall Streetiin ja muuhun,
voitiinkin yhtäkkiä sälyttää hänelle.
KOTIARESTI, SUOSTUU VALVONTAAN
Ihmiset penäsivät, miksi Madoff sai takuut.
"HAITAN JA PAON ESTÄMISEKSI"
Miksi hän asui kattohuoneistossaan.
Toisin kuin joku muu vähemmän onnekas, jolla ei ole samaa varallisuutta.
Ja jota pidetään ilman takuita Rikers Islandissa.
Se ei vain tuntunut reilulta.
Alussa kuultiin Bernie Madoffista, sitten vasta sijoittajista.
Elokuvantekijä Steven Spielberg, Metsin omistaja Fred Wilpon…
Sijoittajalistan komeimmat nimet nousivat esiin ensin.
Elie Wiesel, Nobelin rauhanpalkittu ja holokaustiselviytyjä…
Ensimmäistä kertaa -
tunsin olevani ikään kuin,
ei fyysisesti, vaan henkisesti alaston.
Että kaikki oli viety.
Joissakin tapauksissa kesti useita päiviä, jopa viikkoja, saada kasaan -
eläköitynyt vanginvartija,
eläköityneet opettajat ja hammaslääkärit.
TUHON OMAT
He olivat oikeita ihmisiä.
SÄÄSTÖT MENIVÄT YHDESSÄ YÖSSÄ
Kuulimme tarinat ja näimme heidän kasvonsa.
Se teki tästä yhtäkkiä inhimillistä ja todellista.
Kun isäni nukkui pois, pikkuveljeni totesi,
että isän rahat olivat kiinni Madoffissa. "Olkoot siellä."
Päätin jäädä eläkkeelle, koska tuumasin…
SIJOITTAJAN TYTÄR
…että jestas, siellähän on rahaa.
Voisin nostaa omat rahani ja elää niillä.
Muutin Floridaan ja käytin rahani,
omat säästöni, talon ostoon.
Mietin, että homma hoidossa, saanhan perinnönjakoni.
Se korvaa sen, mitä laitoin taloon.
Ja minulla on rahaa jäädä eläkkeelle.
Se olisi loppuelämäni koti.
Olin hyvin onnellinen.
Ehdin asua talossa vain neljä kuukautta, kun veljeni soitti.
Hän kertoi, että Bernie Madoff pidätettiin juuri petoksesta.
Se oli kamala järkytys.
Mietin usein, mitä olisi tapahtunut, jos isäni olisi elänyt ja kuullut uutiset.
SIJOITTAJAN POIKA
Se olisi varmaan tappanut hänet, syöpääkin nopeammin.
Isäni toimi Madoffin kanssa vähintään 80-luvun alusta asti.
Meillä oli kaikilla tileillä yhteensä noin 30 miljoonaa dollaria.
Sitten Madoffiin sijoitetut rahat katosivat savuna ilmaan.
Ne 30 miljoonaa olivatkin Monopoli-rahaa.
Tunsin olevani tyhmä, koska minua oli epäilemättä huijattu.
Lisäksi perheeni…
SIJOITTAJA
…luotti pörssikokemukseeni: "Rich tajuaa näistä asioista."
Eikö minun olisi pitänyt tietää paremmin.
HYVIN SPEKULATIIVISTA
Se vaikutti minuun henkilökohtaisesti.
Aluksi, kun kuulin tapahtuneesta ja tiesin, etten saisi rahoja,
olin täysin tolaltani ja peloissani.
Mitä minä teen? En minä löydä töitä.
Olin jo reilu seitsemänkymppinen.
Se tuntui hirveältä isäni puolesta, vaikka hän olikin kuollut.
Äitini käytti aina erästä ilmaisua:
"Se on shanda naapureille".
Eli naapurit tietävät, että teit huonon päätöksen.
Se on häpeä.
JUUTALAISYHTEISÖ TYRMISTYY
Häntä narutettiin.
Ja olin siitä todella vihainen.
Olimme tehneet tiettyjä talouspäätöksiä vaimoni kanssa.
Pojallamme on erityistarpeita.
Mietimme, ettei henkivakuutusta tarvita,
koska meillä oli varallisuutta Madoffilla.
Pesämuna käytettäisiin lopulta pojan hoitoon.
No, sen voi unohtaa.
Tavoitteeni oli pitää äitini omassa kodissaan.
Talossa, jonka isäni rakensi Palm Beachiin.
Tiesin lopulta, että talo oli suurin omaisuutemme ja siitä piti luopua.
Äitini murtui täysin.
Mutta mitä sitä surkuttelemaan.
Monet menettivät ihan kaiken.
Valkokaulusrikos on erilainen kuin sinikalusrikos.
Sinikaulusrikoksessa tulee ruumiita jo ennen tutkintaa.
Valkokaulusrikoksessa niitä tulee jälkeenpäin.
Ranskalainen sijoitusrahastonhoitaja,
jolla oli 1,5 miljardia asiakkaidensa rahoja Bernie Madoffilla,
löydettiin tänään kuolleena Manhattanin toimistostaan.
René-Thierry de la Villehuchet teki itsemurhan.
Siitä uutisoitiin laajalti.
Thierryn itsemurha.
Se oli 11 päivää Bernien antautumisen jälkeen.
PETOSTUTKIJA
Thierry lukittautui illalla toimistoonsa.
Hän viilsi ranteensa auki ja vuosi roskakoriin,
ettei siivoojalle tulisi sotkua.
Hän valitsi sellaisen kuoleman metodologian.
Tuskallisen ratkaisun -
sovittaakseen oman laiminlyöntinsä synnit.
Hyvä mies meni hukkaan.
Hän oli kunnian mies, ja hänet petettiin.
Se oli traumaattista minulle.
Itkin kolme päivää putkeen.
MADOFF "TUHOSI" KUOLLEEN RANSKALAISRAHOITTAJAN
Aioin soittaa Thierrylle. Hän menetti paljon. Firma oli mennyttä.
Kunpa olisin ottanut yhteyttä. Ehkä olisin voinut estää sen.
12. MAALISKUUTA 2009
Saattaa olla viimeinen kerta,
kun Madoff jätti 7 miljoonan kattohuoneistonsa varhain aamulla -
ja suuntasi liittovaltion oikeuteen.
Bernie päätti tunnustaa syyllisyytensä, koska oli syyllinen.
Hänellä oli hyvin vähän voitettavaa oikeudessa.
Se olisi pitkittänyt prosessia,
jossa hänen perheensä altistui armottomalle -
ja säälimättömälle julkiselle huomiolle.
Hän päätti hoitaa asian alta pois.
Hän halusi eroon kameroista ja suojella Ruthia ja poikia.
Käsittelyyn tuotiin arvopaperipetoksia ja rahanpesusyytöksiä häntä vastaan.
Prosessi on pitkä.
Hänen piti myöntää syyllisyytensä, mutta myös selittää, mitä oli tehnyt.
Lopulta hänen asianajajansa pyysi takuiden lykkäämistä,
kunnes Bernie tuomittaisiin useita kuukausia myöhemmin.
Tuomari kieltäytyi.
"Hän on tunnustanut syyllisyytensä sekä törkeän rikoksen. Hänet vangitaan."
Sillä hetkellä oli selvää, että Bernie menee vankilaan samana päivänä.
Oikeussalissa oli hiirenhiljaista.
Kuuli selvästi, kun hänet lyötiin käsirautoihin.
Hänet sijoitettiin Manhattanin vankilaan odottamaan tuomiotaan.
Hallitus, syyttäjä halusi, että teen sopimuksen heidän kanssaan.
Tekisimme jonkinlaisen diilin,
jossa paljastaisin petoksessa mukana olleet.
Uskomus oli, etten pystyisi tähän yksin.
Että mukana oli pakko olla muitakin.
Bernie Madoff sanoi tehneensä kaiken yksin.
Tiesin, että hän suojeli lähinnä perhettään -
sekä työntekijöitään.
Yksi ihminen ei voi mitenkään tehdä näin monimutkaista petosta.
17. kerroksen työntekijöitä sanon vähäjärkisiksi salaliittolaisiksi.
He tulivat töihin suoraan lukiopohjalta.
Eivätkä tienneet mitään pörssin toiminnasta.
He periaatteessa mahdollistivat sen,
että Ponzi-huijaus pysyi salassa vuosia.
Tutkintamme aikana työntekijöiden suurin puolustus,
jopa Frank DiPascalin,
oli, etteivät he tienneet sen olevan Ponzi-huijaus.
Kiistäessään tietonsa huijauksesta -
he myönsivät tienneensä, etteivät kaupat olleet aitoja.
Berniellä oli muka varoja jossain päin Eurooppaa.
Kultaa ja kiinteistöjä kaiken kattamiseksi.
No, se on siltikin laitonta.
Liittovaltion tutkijat purkavat Madoffin firman 20 vuoden petoksen.
Bernien ohella tutkitaan -
myös pojat Andrew ja Mark, jotka johtivat kaupankäyntiä.
Andrew ja Mark Madoff tiesivät varmasti, ettei sijoitusneuvontapuoli -
ollut tyypillinen välitystili.
Ehkä he eivät tienneet Ponzi-huijauksesta, mutta he tiesivät, että se oli hämärää.
Työskentelin siellä 25 vuotta.
Pojat varttuivat edessäni.
He eivät ikinä menneet alakertaan sijoitusneuvontapuolelle.
He eivät toimineet siellä. Ei ollut yhteyttä.
Mikroskoopin alla on myös Madoffin Ruth-vaimo 49 vuoden liitosta.
Häntä ei ole syytetty.
Minulla ei ole nyt kommentteja mistään aiheesta.
Minulta kysytään usein, uskonko Ruthin tienneen.
Tutkin häntä hyvin tarkasti.
Ruthin toimisto oli kulman takana Bernien toimistosta.
Menin hänen toimistoonsa ja avasin arkistokaapin.
"Kappas, tämähän onkin jättipotti."
Jos Ruth Madoffilla olisi katunimi,
se olisi Ruthie Books, koska hän oli kirjanpitäjä ja hyvin järjestäytynyt.
Henkilökohtaisia veroilmoituksia, tiliotteita,
tietoja Bernien veneistä,
heidän kiinteistöistään…
Kaikki oli katettu täydellisesti meitä varten.
Opimme paljon Bernien elämäntavasta.
Mutten koskaan nähnyt mitään, mikä viittaisi Ruthin tienneen Ponzista.
Mitä Bernie hänelle kertoikin, jää arvailuksi.
Isäni oli hyvin rahatietoinen.
Hän yritti kasvattaa minustakin samanlaisen.
Hän sanoi: "Mikä vaikuttaa liian hyvältä ollakseen totta, on sitä."
Mutta hän ei noudattanut omaa neuvoaan.
Enkä syytä häntäkään.
Syytän hallitusta.
SEC nieli huijauksen.
Heitäkin huijattiin.
ARVOPAPERI- JA PÖRSSIKOMISSIO
Jos SEC tekee tutkimuksen tai käyttää pakkokeinojaan…
ENT. YLITARKASTAJA
…ja asianmukaisen vaikutuksen sijaan,
joka olisi paljastaa petos suhteellisen helposti,
he sallivat petoksen jatkua ja tuovat sille uskottavuutta.
Ja petos kasvaa nimenomaan tarkastusten ja tutkimusten takia,
syytteet hallitusta vastaan ovat vakavat.
Ilman rahoituskriisiä hän ei olisi ehkä jäänyt kiinni.
"Olemme pahoillamme ja korjaamme ongelmaa."
Se oli tämänpäiväinen vastaus arvopaperi- ja pörssikomissiolta.
Kongressi sätti katuvaisia valvojia,
kun murskaava raportti syytti virastoa epäpäteväksi.
Kongressi vaati tutkintaa ja jouduin todistamaan.
Saavuin paikalle aikaisin.
Lehdistön paikat olivat jo täynnä.
Ilmoitin lehdistölle, että tulossa olisi ammattilaisottelu.
Luvassa olisi naulitsevia lausuntoja.
Lehdistön vieressä oli koko SEC:n henkilöstö.
Viestitin heille, etten tunne armoa.
Kuten tämänpäiväinen todistus paljastaa,
minä ja tiimini teimme parhaamme, että SEC avaisi tutkinnan -
ja sulkisi Madoffin Ponzi-huijauksen.
Annoimme SEC:lle toistuvia ja uskottavia varoituksia toukokuusta 2000 lähtien,
kun Madoffin Ponzi-huijaus oli vasta 3–7 miljardin petos.
MAAILMAN SUURIN HEDGERAHASTO ON PETOS
Olimme tuoneet ilmi tarpeeksi varoitusmerkkejä -
ja matemaattisia todisteita.
Niiden perusteella toiminta olisi voitu lakkauttaa heti.
ABSOLUUTTINEN TUOTTO
Valitettavasti -
koska he eivät vastanneet kirjeisiini vuonna 2000,
2001, 2005, 2007 ja 2008,
olemme tässä tänään.
Se oli kuin ennennäkemätön räjähdys.
Virasto kirjaimellisesti vapisi.
Hän oli niin yksityiskohtainen -
epäonnistumisista, ja jopa ankarakin mokien suhteen.
SEC:llä on liikaa asianajajia, liian vähän alaa tuntevia työntekijöitä -
ja valtuuksia löytää petokset.
Vaikka heille ojennetaan miljardien juttu hopeatarjottimella.
Ei ole mitään tekosyytä.
Ja teidän on parasta pyytää uhreilta anteeksi.
Se karjuu edelleen kuin hiiri ja puree kuin kirppu.
Se oli kuulemma kiihkein lausunto Watergaten jälkeen.
Voinen puhua kaikkien puolesta, että vihaamme petoksia.
Kunpa sitä ei olisi tapahtunut. Kunpa…
Työnne on estää petoksia, ei vihata niitä.
Yksi mies johdatti teidät Bernie Madoffin sontaläjälle.
Työnsi nenänne siihen, ettekä tajunneet.
Olisitte sulkeneet Madoffin puolessa tunnissa seuraamalla yhtä väitettä:
että he eivät tehneet kauppaa.
Jos olette vahtikoira, epäonnistuitte tehtävässänne täysin.
Ettekö tajua?
Onko SEC liian lähellä alaa?
Ovatko he alan vankeja -
vai huolehtivatko he meistä ja veronmaksajista?
Kun aloin tehdä bisnestä asiakkaideni kanssa,
olin pieni tekijä tyhjän päällä.
Olin pikku nulikka Queensistä.
En käynyt Harvardia tai muuta.
Miksi kukaan uskoisi asiansa minulle?
Antaisi rahansa minulle?
Mutta heti alkuun opin,
että mitä tässä bisneksessä tekeekään,
sanaansa ei pidä rikkoa.
Sana on takeesi, ja siinä se. Kaikkiin luotettiin.
Mutta mikään tällä alalla ei ole sitä, miltä näyttää.
Bernie Madoffin syyllisyyden tunnustus veti huomion pois pankeista.
Ja ehkä muista suurista sijoittajista,
jotka näin välttivät vankilan.
Mielestäni syöttörahastot kumosivat vastuunsa -
eivätkä ottaneet rikosvastuuta siitä,
että niin moni viaton ihminen tuhottiin.
He olivat täysin huolimattomia, vaikka se oli heidän työtään.
Minusta Fairfield Greenwichin omistajien,
Sonja Kohnin ja muiden olisi pitänyt joutua vankilaan.
Madoff ei olisi voinut syyllistyä kyseiseen petokseen…
UHRIEN ASIANAJAJA
…ilman JPMorgan Chasen apua.
JPMorgan on ainoa yksikkö,
jolla oli näkymät Bernien Ponzi-huijaukseen:
käyttötili.
Tili 703.
Pankki asetti ehdoksi,
että ajanjaksona 2003–2008…
26. HUHTIKUUTA 2017
…pidät JPMorgan Chasella 3–6 miljardin dollarin talletuksen.
Pitääkö paikkansa? -Kyllä.
PANO – NOSTO – HYVITYKSET
Se kiinnitti pankkiirien huomion siihen, ettei tämä ollut tavallinen pankkisuhde.
Heillä oli pankkisalaisuuslain mukainen velvollisuus valvoa tiliä -
ja saada käsitys hänen liiketoiminnastaan.
Kun siirtää yli 10 000 dollaria pankkijärjestelmän kautta,
eikä pankkiiri näe tilitapahtuman logiikkaa,
syntyy raportti epäilyttävästä toiminnasta.
ENT. JOHTAJA
Sitten FBI alkaa tutkia asiaa.
Miten siirretään -
miljardeja dollareita tekaistuista tapahtumista suurten pankkien välillä -
ilman tällaista raporttia?
JPMORGAN SÄILYTTI SITEET EPÄILYKSISTÄ HUOLIMATTA
Ihmiset osasivat olla kyselemättä. Jos saa hyvät tuotot ja paljon rahaa,
eikä saa kysyä mitään, sitten ei kysellä.
Sitä ahneus teettää.
JPMORGAN MAKSUMIEHEKSI
JPMorgan maksoi parin miljardin sakot roolistaan Madoffin jutussa.
Silti kukaan ei joutunut linnaan. Ketään pankissa ei tuomittu.
Ketään ei edes syytetty.
Miten se on mahdollista?
Tämä on heidän tapansa toimia.
JPMorgan Chase myönsi syyllistyneensä viiteen jättimäiseen rikossalaliittoon,
joihin liittyi miljardeja viimeisen kuuden vuoden ajalta.
Kun he jäivät kiinni,
heitä ei vaadita paljastamaan huijauksesta saamiaan voittoja.
Sakko vain kuitattiin.
J.P. MORGANIN OSAKKEET ELPYVÄT
JPMorgan Chase hyötyi taloudellisesti Madoffin rikoksista.
OIKEUSHUOLISTA RIIPPUMATTA
Minun on pakko uskoa, että he tiesivät, mitä oli tekeillä.
Madoffin huijaus jätti varjoonsa niin monta petosta.
Se on vieläkin maailman suurin Ponzi-huijaus.
RIKOSTEKNINEN KIRJANPITÄJÄ
Kun peli meni poikki vuonna 2008,
asiakkailla oli olevinaan Madoffilla 64 miljardia dollaria.
JOULUKUU 2008 PONZIN KOKO: 64,8 MILJARDIA
Kokonaiset 64 miljardia dollaria.
Mutta se oli mielikuvitusrahaa. Bernie oli luonut ne tyhjästä.
Älkää unohtako, että ne 64 miljardia -
olivat tekaistuja voittoja.
Toinen summa oli oikeaa rahaa.
SIJOITTAJAT LASKEVAT TAPPIOITAAN
Ihmiset antoivat Bernielle oikeaa rahaa -
yhteensä noin 19 miljardin arvosta.
Siis 19 miljardia dollaria käteistä sijoitettuna Madoffiin.
Se on hämmästyttävä summa, 19 miljardia.
Sijoittajia olivat hyväntekeväisyysjärjestöt,
säätiöt, yksilöt,
ihmiset, jotka myivät pienyrityksensä ja sijoittivat kaikki säästönsä.
Monet panivat rahansa Madoffiin, kaikki rahansa,
ja menettivät kaiken.
Oli sokkipaljastus, ettei Bernie sijoittanut mitään.
Pankkiholvissa ei ollut pinokaupalla arvopapereita.
Tilanne oli toivoton.
Mutta valoa toi Washingtonin päätös,
että Bernie oli Securities Investors Protection Corporationin jäsen.
Sitä sanotaan SIPC:ksi.
SIPC perustettiin -
kongressin toimesta vuonna 1970 arvopaperisijoittajien suojalain mukaan.
Sen tarkoituksena on pyörittää vakuutusrahastoa.
Se kattaa jopa 500 000 dollaria tiliä kohden,
jos välittäjä nostaa rahansa eikä osta arvopapereita.
Se 500 000 dollaria tulee suoraan Wall Streetin taskusta.
Wall Street rahoittaa SIPC:tä jäsenmaksuillaan.
Mutta Madoffin jutun kohdalla tuomioistuimet päättivät,
että lakiin tarvitaan poikkeus Ponzi-huijauksen kohdalla.
Periaatteessa SIPC-vakuutus ei koskisi Ponzi-huijausta.
Mutta se on järjetöntä.
Juuri Ponzi-huijauksen kohdalla asiakkaat tarvitsevat vakuutusta.
Ironista on,
että vakuutusrahasto oli ollut surkean riittämätön liki toistakymmentä vuotta.
NEW YORKIN PÖRSSI
Vuonna 1990 SIPC päätti,
että summa, joka jäsenyritysten pitäisi maksaa -
rahoittaakseen vakuutusrahastoa -
oli 150 dollaria vuodessa.
Ei asiakasta kohden, mikä olisi sekin vitsi,
vaan firmaa kohden.
Johtoportaan toimiston kukkiinkin meni enemmän viikossa.
UHREJA LIENEE TUHANSIA
Lopulta uhreja oli niin paljon,
että jos kaikille korvattaisiin, SIPC olisi mennyt konkurssiin.
Silloin Irving Picard astui esiin.
Hänestä tuli Madoffin edunvalvoja.
Edunvalvoja on henkilö,
joka vastaa konkurssiin joutuneen välittäjän likvidoinnista.
Picardin nimitti Securities Investor Protection Corporation.
Sama taho maksoi hänen palkkionsa.
Irving Picardin piti selvittää, mitä kenellekin oltiin velkaa.
Picard keksi mielestään yksinkertaisimman kaavan,
sen nimi on nettopääomakaava.
Jatkamme rahojen keräämistä ja yritämme olla reiluja.
Jotkut ovat nettohäviäjiä,
eli he eivät saaneet rahojaan Ponzi-huijauksesta.
Mutta sanotaan, että olen varhaisia sijoittajia.
Olen nostanut rahaa vähän väliä -
tietämättä huijauksesta. Ja olen tienannut enemmän kuin sijoitin.
Edunvalvojan mukaan olen nettovoittaja,
ja rahat pitää palauttaa.
Sitä on takaisinperintä.
ASIANOMISTAJA – VASTAAJA
Edunvalvoja nosti takaisinperintäkanteen -
useita satoja sijoittajia vastaan.
VIHA KOHDISTUU EROTUOMARIIN
Mutta se oli hyvin kiistanalaista.
Nettovoittajat olivat pienempiä, vanhempia sijoittajia,
jotka olivat olleet Bernien kanssa alusta alkaen.
He olivat sijoittaneet rahaa hänen kauttaan ja eläneet voitoilla,
joita hän muka loi heille vuosien mittaan.
Esimerkiksi jos isoisäni olisi avannut tilin Bernard Madoffille,
ja äitini perisi sen tilin,
ja hänen kuolemansa jälkeen sen perisin minä,
pyytäisit minua lapsenlapsena -
pulittamaan isoisäni 45 vuotta sitten tekemät nostot.
Voitte kuvitella, että ihmiset olivat raivoissaan.
Etenkin he, jotka olivat nostaneet rahaa vuosittain -
vaikkapa rahoittaakseen eläkepäiviään tai lähettääkseen lapsensa collegeen.
Ja niistä muuten maksettiin verotkin.
Ihmiset ihmettelivät, miten verottajan osuuden voisi palauttaa.
SIPC = HUIJAUS
Periaatteessa Picard otti rahaa yksiltä sijoittajilta -
maksaakseen toisille Madoff-sijoittajille. Sanon sitä käänteiseksi Ponziksi.
Uhreja sorrettiin taas.
Olin sijoittanut Madoffiin niin kauan, vuodesta 1992.
Nostimme enemmän rahaa kuin sijoitimme.
Niinpä edunvalvoja käski…
SIJOITTAJAT
…kaivamaan kuvetta. Ei ollut mitä antaa.
Nostimme rahat käyttötarpeeseen vuosittain.
Ja maksujen karhuaminen kesti vuosia.
Soittelimme vuosia asianajajille ja kyselimme, mitä tapahtuu.
Emme voineet suunnitella loppuelämäämme.
Se oli hirveää.
Ihan hirveää.
Jossain vaiheessa meille sanottiin, että meidän kannattaisi ehkä erota.
Olimme kuulleet, ettei vaimon omaisuutta viedä.
Mutta eihän sitä voi tietää, emmekä luottaneet enää keneenkään.
Sanoimme, että ei helvetissä.
Päätimme taistella eri tavalla, eli hakemalla tukea talousvaikeuksiin.
Sitä varten täytetään lomake…
Siinä kysyttiin, että jos myisimme -
vaatekaappimme tyhjäksi, paljonko siitä saisi.
Minulla oli kuudet farkut.
"Mikä on korujen arvo?"
Korut… -En käytä koruja.
Niitä ei ollut. Siinä kyseltiin taideteoksista…
Ei ole niitäkään.
Täytimme lomakkeeseen omaisuutemme, mikä ei ollut paljon.
Oli tuskallista kitkutella vuosia tietämättä, mitä tapahtuu.
Lopulta se kuitenkin onnistui.
New Yorkin asianajajamme jututtivat heitä, ja edunvalvoja tokaisi lopulta:
"Olette vapaita."
Tavallaan menetin mieheni moneksi vuodeksi.
Koska hän vain yritti löytää ratkaisua.
Ja se imi hänet täysin mukaansa.
Osa hänestä katosi.
Se vaatii veronsa.
VOITOT OLIVAT FIKTIIVISIÄ
Ansaitsin rahat ja sijoitin ne.
Tutkin taustat, ja homma räjähti päin pläsiä.
On yksi asia on menettää elämänsä säästöt.
Sekin on paha.
Mutta kun menee talokin alta, se on kamalaa.
On tärkeää erottaa, ketkä jutusta kärsivät.
Joukossa oli leskiä, jotka luottivat kaikki rahansa Bernielle.
Jotkut sijoittivat syöttörahaston kautta.
Mistä he tietäisivät?
Mutta jos tarkastellaan isoja sijoittajia…
Ihmisillä oli satoja miljoonia tai jopa miljardeja dollareita -
Madoffin hallussa.
Heidän piti olla järkeviä ja hienostuneita.
Silti he tekivät sopimuksen paholaisen kanssa.
Luulen, että he tiesivät, mihin olivat ryhtymässä.
Puhumme nyt neljästä suuresta sijoittajasta.
Norman Levy, Jeff Picower, Stanley Chais ja Carl Shapiro.
Minulla oli erityinen suhde nelikkoon.
Eivät hekään halunneet yleisesti ottaen huijata minua.
Suhteemme oli perheenomainen ja tienasin heille rutkasti rahaa.
Ei kultamunia munivaa hanhea tapeta.
Picower oli asia erikseen.
Picower käyttäytyi kuin salaliittolainen.
Tuskinpa Bernien miljardin dollarin Ponzi-huijaus olisi selvinnyt ilman häntä.
Bernie tarvitsi Picowerin apua -
pitääkseen rahat liikkeessä.
Ja uskon, että Bernie Madoff auttoi Jeffry Picoweria tekemään veropetoksen.
He käyttivät toisiaan.
Lisäksi Picower tienasi enemmän Madoffin huijauksesta kuin kukaan muu.
Ja Irving Picard tiesi, mitä oli tekeillä.
Joten Madoffin pidätyksen jälkeen -
Irving Picard alkoi penätä häneltä rahaa.
Irving Picard, joka vastaa huijausrahojen takaisinperinnästä,
haastoi julkisuutta karttavan Picowerin vaimoineen.
Hän vetosi Madoffin sijoitusten jopa 950-prosenttisiin vuosituottoihin.
Keskimääräiset tuotot markkinoilla olivat 9 prosentin luokkaa.
Olen aina uskonut, että Picower tiesi paljon enemmän huijauksesta.
Valitettavasti emme saa tietää.
Tutkijat yrittävät selvittää, miten Jeffry Picower -
päätyi uima-altaansa pohjalle Palm Beachin piirikunnassa.
Poliisi tutkii kuolemaa hukkumisena, mutta mitään ei jätetä laskuista.
AVAINSIJOITTAJA KUOLEE
Kaikille oli selvää, että hän joutuisi vastuuseen -
roolistaan Ponzi-huijauksessa.
Siksi sitä epäiltiin itsemurhaksi.
Mutta ruumiinavauksen johtopäätös oli sydänkohtaus.
Jos Jeffry Picower olisi elänyt,
hän olisi joutunut syytteeseen.
Vaikka Jeffry Picowerin olisi pitänyt joutua vankilaan…
EDUNVALVOJA HAASTAA PICOWERIT
…Picard sai perittyä rahat.
SIJOITTAJALTA PERITÄÄN 7 MILJARDIA
Jeffry Picowerin Barbara-vaimo joutui palauttamaan 7,2 miljardia -
Ponzi-huijauksen vilpillisistä voitoista.
Olemme toiveikkaita, että myönteiset ja reilut tulokset,
kuten Picower-neuvotteluissa ja monissa muissa sopimuksissamme,
voidaan toistaa.
Muista pitkäaikaisista sijoittajista -
Norm Levyn kuolinpesä joutui palauttamaan 220 miljoonaa.
Stanley Chaisin kuolinpesä lupasi palauttaa 277 miljoonaa.
Ja Carl Shapiro luopui 625 miljoonasta.
Irving Picard oli kerännyt yli 14 miljardia -
karkeasta 19 miljardista, jotka valuivat petokseen.
Kukaan ei olisi ikinä kuvitellut, että sellaisen summan saisi takaisin.
Mutta menetelmät, joita laki häneltä vaati,
olivat sydäntä särkeviä.
Viattomien Madoffin uhrien jahtaaminen,
joista monen keski-ikä oli 70…
Osa joutui töihin kaupan kassalle.
Heidät haastettiin eläketileistään ja taloistaan.
Päälle perittiin palkkiotkin. Se oli kohtuutonta.
Irving Picardin lakifirma laskutti useiden vuosien mittaan -
yli miljardi dollaria Madoffin edunvalvonnasta.
Irving Picardista tuli hyvin varakas Madoffin fiaskon seurauksena.
Minusta prosessi ei ollut yhtään reilu. Olimmehan viattomia.
Ja sellainen koettelemus…
Kyllä, tunnen itseni sorretuksi.
Minä olen eri mieltä.
Kun sitä katsoo analyyttisesti,
se oli ainoa keino maksaa muille uhreille.
Että rahaa palauttivat ne, jotka sitä eniten nostivat.
Ei ole muutakaan, mistä ottaa.
En pidä laista, mutten keksi parempaa vaihtoehtoa.
Se oli välttämätön paha, joka meidän piti käydä läpi.
Edunvalvoja teki vain työtään.
Irvin Picard kieltäytyi haastatteluista vireillä olevaan oikeudenkäyntiin vedoten.
29. KESÄKUUTA 2009
Viimeiset kolme kuukautta Madoff on viettänyt -
pienessä Ala-Manhattanin vankisellissään -
oikeustalon läheisyydessä.
Tänään hän saa tietää, miten viettää loppuelämänsä.
Herään joka aamu ja vaimoni…
Minulla on kaikki tärkein.
Sitä hän ei minulta vie.
Kertoo paljon valkokaulusrikosten rangaistuksista Amerikan historiassa,
että Madoffin uhrien suurin pelko tuomion lähestyessä -
oli näpäytys.
Että hän saisi pääntaputuksia -
ja lähetettäisiin miellyttävähköön vankilaympäristöön -
virumaan lievähköä tuomiotaan. Onhan se nähty ennenkin.
Kun menin seuraamaan tuomiota kesäkuussa 2009,
oikeussalissa oli paljon Bernie Madoffin uhreja.
He olivat kiehtovia puhuessaan siitä, miten menettivät kaiken.
Olin jäämässä eläkkeelle. Sitä ei tapahdu näillä näkymin ikinä.
Joudun syynäämään ruokaostokseni tarkkaan. Elämäni muuttui täysin.
Herään keskellä yötä painajaisiin tästä.
Vahingosta, jonka hän aiheutti koko perheelleni.
Sen mittaluokan taloudellista tuskaa en ollut nähnyt ikinä.
Puolustusasianajaja Ike Sorkin pyysi armoa ja lievennystä.
"Kyseessä on 70-vuotias mies.
Ei hän selvästikään toista rikostaan."
Bernie sanoi: "Käännyn uhrieni puoleen ja pyydän anteeksi."
Kummallista kyllä -
Bernie Madoffin kasvot olivat ilmeettömät.
Hän ei osoittanut katumusta. Hän ei herkistynyt.
Hän oli kuin finanssialan sarjamurhaaja.
Hän katsoi leskiä silmiin,
vei heidän rahansa ja lupasi, että heistä huolehdittaisiin.
"Voitte luottaa minuun."
Seuraavassa sekunnissa hän huijasi heitä.
Ja sama toistui yhä uudestaan.
Sitten tuomari alkoi puhua.
Hän ilmoitti, että hänen tuomionsa -
tulisi heijastaa Madoffin rikoksen suuruusluokkaa.
Tuomio oli 150 vuotta.
Rangaistus oli puhtaasti symbolinen.
Tuomarin viesti oli,
että aiheutit niin paljon pahaa yhteiskunnalle.
Yhteiskunta rankaisee sinua samassa suhteessa.
Se oli hätkähdyttävä hetki oikeussalissa.
Kun Madoff tunnusti syyllisyytensä ja sai tuomionsa,
vallalla oli aito halu…
ENT. AVUSTAVA LAKIMIES
…virastojen, uhrien, meidän kaikkien puolesta -
saada kanssarikolliset vastuuseen.
Jonkin aikaa olin tiimin jäsen,
joka hoiti syytteet Madoffin arvopaperipetokseen liittyen.
Jutun kokoaminen vei heiltä vuosia Frankin kertoman perusteella.
Se johti syytteisiin 17. kerroksen työntekijöitä kohtaan,
jotka hallituksen mukaan osallistuivat Ponzi-huijaukseen.
SALKUNHOITAJA
Annette Bongiorno…
TILINVALVOJA
…ja Jodi Crupi saivat kumpikin kuusi vuotta vankeutta.
TIETOKONEOHJELMOIJAT
Jerry O'Hara ja George Perez saivat kumpikin 2,5 vuotta.
Toisinaan unohtuu,
että Peter Madoff pysyi syyttäjien suurennuslasin alla.
Peter Madoff myönsi syyllisyytensä ja tuomittiin kahdesta kohdasta.
Yksi oli pörssimeklarin tietojen väärentäminen,
toinen osallistuminen salaliittoon, jolla oli useita rikollisia tavoitteita.
Yksikään noista ei syyttänyt häntä osallistumisesta Ponzi-huijaukseen.
Ja hän väitti kivenkovaan, ettei tiennyt siitä mitään.
Silti hänet tuomittiin 10 vuodeksi liittovaltion vankilaan.
SISÄINEN TARKASTAJA
Frank DiPascalia syytettiin arvopaperipetoksesta.
Mutta koska Frank teki yhteistyötä hallituksen kanssa,
hän saisi tuomionsa vasta hallituksen jutun päätyttyä.
Hallituksen juttuun menee vuosia.
Frank kuolee keuhkosyöpään neljän viikon sisällä, eikä häntä tuomita.
MYÖNSI SYYLLISYYTENSÄ 10 KOHTAAN KUOLI ENNEN TUOMIOTA
Huijauksella oli eeppiset mittasuhteet.
Ja kaikki oikeudenkäynnissä tuomitut olivat mukana petoksessa vuosikymmeniä.
Heidän kätensä eivät olleet vain vähän likaiset vaan kokonaan.
Samaan aikaan he eivät selvästi olleet petoksen avaintekijöitä.
Oliko heille langetettu tuomio siis -
reilu?
Minä en siitä päätä.
Olisinko ollut tuomarina ankarampi? Kyllä.
Bernien pidätyksen jälkeen monet vihasivat Markia ja Andya.
He vihasivat ihania nuoria miehiä, jotka nähtiin hirviöinä.
Skandaalin paljastuttua Markin ja Andrew'n paineet eivät helpota.
Perheen pitää tuntea kipu, jota he aiheuttivat meille.
He altistuivat armottoman hurjalle -
ja vihamieliselle julkisuudelle, jota olen koskaan nähnyt.
Herra Madoff?
Pojat järkyttyivät ja kauhistuivat isänsä rikoksesta.
He pistivät Ruthin valitsemaan.
He vaativat, että Ruth katkaisee kaikki yhteydet Bernieen.
"Joko hän tai me", he vaativat.
Ja vielä pahempaa:
"Joko hän tai lapsenlapsesi.
Valitse."
Mutta hän ei voinut ikinä päästää täysin irti.
Hän tapasi Bernien 13-vuotiaana.
Hän ei voinut hylätä miestään hädän hetkellä.
Siitä syntyi kuukausien konflikti -
Ruthin ja hänen rakkaiden poikiensa välillä.
He hylkivät äitiään.
Perhe hajosi sirpaleiksi.
Ihan kuin sitä olisi lyöty vasaralla.
Se, mitä hän teki minulle, veljelleni ja perheelleni, on anteeksiantamatonta.
Mitä hän teki tuhansille muille ihmisille,
tuhosi heidän elämänsä…
En ymmärrä sitä koskaan, enkä anna hänelle anteeksi.
Enkä puhu hänelle enää ikinä.
Andy keksi keinon mennä eteenpäin.
Mark ei.
Ei vain mitenkään.
Se oli liikaa.
Oletko puhunut isällesi?
En kommentoi. Sori, en voi auttaa.
Hän vajosi synkkyyteen.
Enkä tiedä, olisiko kukaan voinut auttaa mitenkään.
Häntä syytettiin jatkuvasti.
Ihmiset vihjailivat.
Hän ei saanut rauhaa.
Hän ei voinut mennä minnekään.
Minun on vaikea puhua Markista. No mutta…
Madoff-skandaali sai traagisen käänteen lauantaina,
kun häpäistyn ja vangitun rahoittajan vanhin poika -
löytyi putkeen hirttäytyneenä hienosta New York Cityn asunnostaan.
Kuolinsyynä lienee itsemurha.
Poliisin mukaan 46-vuotiaan Mark Madoffin löysi tämän appi -
pian puoli kahdeksan jälkeen aamulla.
Kaulan ympärillä oli musta koiranremmi.
Madoffin kaksivuotias poika nukkui huoneessaan.
Hän jätti jälkeensä neljä lasta kahdesta avioliitosta.
Muistan ajatelleeni…
VANGITUN RAHOITTAJAN POIKA TEKI ITSEMURHAN
…että se oli keskisormi hänen isälleen.
Se tapahtui kaksi vuotta sen jälkeen, kun kuuli isältään Ponzi-huijauksesta.
Luulen, että hän suunnitteli sen tarkoituksella sille päivälle -
haistatellakseen isälleen,
että tämän teit minulle.
En vain pääse yli hänen teostaan… Siitä, mitä tapahtui. En pysty.
Se johtuu siitä, että poikani on melkein saman ikäinen.
En voi kuvitellakaan hänen kärsivän niin.
Ja hän todellakin kärsi.
Siksi varmaan itken.
Olimme hyvin läheisiä. Hän oli paras ystäväni.
Ja halusin auttaa häntä.
Toivon kuolemaani saakka, että olisin tehnyt, mitä hän halusi.
En tiedä, olisiko se muuttanut mitään, mutta…
Jos voisin muuttaa jotakin, olisin ainakin yrittänyt.
Markin kuoleman jälkeen Ruth lähestyi entisestään Andyn kanssa.
Heidän välillään oli jonkinlainen lähentyminen.
Andystä tuli äidilleen suuri tuki ja rohkaisija.
Ja sitten, kun surua oli jo melkein aivan liikaa,
syöpä, jonka Andrew oli voittanut vuosikymmen aiemmin -
tuli takaisin.
Ja se tuli pahanlaatuisena.
Se oli hirveää, mutta Andy taisteli vastaan.
Kysyin, auttaisiko puhua Bernielle. "Ei tule tapahtumaan", hän vastasi.
Näin hänet keväällä.
Hän tuli puhumaan luokalle, jota opetin Princetonissa.
Lounaalla morsiamensa kanssa hän sanoi minulle:
"Tiedätkö, isäni rikos -
tappoi veljeni nopeasti ja tappaa minut vähitellen."
Andrew Madoff kuoli lymfoomaan 48-vuotiaana -
kuusi vuotta isänsä Bernie Madoffin -
pahamaineisen 64 miljardin Ponzi-huijauksen luhistumisen jälkeen.
Hän kuoli perheensä ympäröimänä.
Ruth jäi yksin.
Hänen aviomiehensä istui elinkautista, molemmat pojat olivat poissa.
Bernard Madoff sentään tietää, että hänellä on katto päänsä päällä.
Hänen Ruth-vaimollaan ei ole enää siitä takeita.
Poliisit takavarikoivat eilen Madoffin 7 miljoonan Manhattanin kattohuoneiston.
Asunto on poissa,
ja niin ovat kodit Floridan Palm Beachissä,
Etelä-Ranskassa ja Long Islandillakin.
Vaimo jää käytännössä kodittomaksi.
Olin siellä, kun heitimme hänet kotoaan.
Veimme kaiken ja käskimme hänen häipyä.
Olin keittiössä ja inventoin itse asiassa hänen korujaan.
Hän vaikutti turralta ja pökertyneeltä.
Ja hän poltti tupakkaa.
Sanoin, että tuo tappaa sinut.
Hän vastasi: "Kunpa tappaisikin."
Hän vaikutti alistuneen huonolle lopulle.
LIITTOVALTION SHERIFFI
Ruth Madoff on poistunut asunnosta.
Hän on luovuttanut kaiken omaisuutensa Yhdysvaltain sheriffille.
Yhtäkkiä hän oli kiertolainen.
Hän eli kahdesta matkalaukustaan autonsa takakontissa.
Se oli hänen elämänsä nyt.
Hän menetti kaiken.
Hän menetti asemansa elämässä,
molemmat poikansa -
ja miehensä, jonka kanssa oli ollut 13-vuotiaasta asti.
LIITTOVALTION VANKILAKOMPLEKSI
Kun kävin Bernien luona vankilassa tulevina vuosina,
näin hyvin vähän mitään aitoa -
Bernien kuvauksissa petoksestaan ja tunteistaan tekojansa kohtaan.
Mutta hän vaikutti surevan aidosti -
perheensä kohtaloa.
Tunnetut psykiatrit, joiden kanssa puhuin Madoffin tapauksesta,
ounastelivat, että Bernie suri oikeasti perheensä ihailun menettämistä.
Se ei johtunut niinkään rakkaudesta heitä kohtaan,
vaan siitä, että hän rakasti olla rakastettu.
Mikä on tietysti puhdasta narsismia ja sosiopatiaa.
Mutta oli mitä oli, se vaati selvästi veronsa.
Kiitos.
Kiitos. Istukaa alas.
On kiistaton tosiasia,
että yksi taloutemme taantuman merkittävimmistä tekijöistä -
oli suurten rahoituslaitosten purkaminen -
ja riittävien sääntelyrakenteiden puute,
jotta voisimme estää väärinkäytökset.
Vastuuttomuuden kulttuuri juurtui -
Wall Streetiltä Washingtoniin ja Main Streetille.
Kysymys kuuluu, mitä teemme nyt?
Emme valinneet, miten tämä kriisi alkoi,
mutta voimme valita, mitä tämä perintö jättää jälkeensä.
Maailmanlaajuinen rahoituskriisi osoitti, ettei Wall Streetiin voi luottaa.
Ei voi luottaa sijoituspankkeihin,
Wall Streetin analyytikoihin, luokituslaitoksiin,
eikä ainakaan sääntelyviranomaisiin.
Madoff oli rahoituskriisin syntipukki.
Kukaan ei joutunut linnaan, paitsi Madoff ja muutama hänen kätyreistään.
Ei kukaan luokituslaitoksista.
Ei kukaan Wall Streetin analyytikoista.
Ei kukaan sijoituspankeista.
Toimitusjohtajatkin vain keräsivät bonuksensa.
Heidän pankkinsa pelastettiin.
Mutta kukaan ei pelastanut Bernien uhreja.
Emme voi etäännyttää itseämme uhrien kokemuksista.
Se on vaikeaa.
Lopulta äitini menehtyi, ennen kuin talo jouduttiin myymään.
Se viimeinen päivä, kun lähdin ja pakkasin kaiken,
oli yksi elämäni kamalimmista.
Ajoin portin läpi pihan päädyssä.
Ja aloin itkeä kuin…
En voinut pidätellä.
En jättänyt vain isäni rakentamaa taloa,
jossa äitini asui.
Se oli Palm Beachin elämän loppu.
Iso osa elämääni. Ohi. Poissa.
Asun vuokra-asunnossa, en siis omista enää.
Kaipaan sitä taloa.
Olisin halunnut pitää siitä kiinni, mutta opin elämään vähemmällä rahalla.
Ehkä se oli hyvä oppi isältä, että opimme selviytymään.
En halua harmitella muuttoa tai uuden opettelua.
Nyt opin kaiken Shakespearen näytelmistä.
Ja mieleeni juolahti,
että Madoffin tarina on hyvin shakespearelainen.
Se sopii Shakespearen kirjoitustapaan.
Tarinassa on roisto ja hänellä oli lapsia,
mutta hän janosi valtaa.
Ja sehän on tragedia.
Se, että Bernie Madoffin pojat antoivat hänet ilmi FBI:lle,
teki tilanteesta yhä traagisemman mitä petokseen tulee.
Mitä enemmän tutkin tarinaa,
sitä enemmän näin sen vertauskuvana petetystä luottamuksesta.
Se on hirviö kaikkien kaapissa.
Se on mörkö sängyn alla.
Kaikki tietävät, että niin voi käydä kenelle tahansa.
Meidät voivat pettää täysin vain ihmiset, joihin luotamme täysin.
Luottamuksen hinta on se, että sinut voidaan pettää.
Ihmiset haluavat uskoa hyvään tuottoon ilman negatiivista riskiä.
Kaikki haluavat sen salkkuunsa, mutta he jahtaavat Graalin maljaa.
Graalin maljaa ei ole olemassa tosielämässä eikä rahoituksessa.
Madoff oli feikki. Siinä ei ollut mitään aitoa.
Voisiko tulevaisuudessa olla toinenkin Bernie Madoff?
Aivan varmasti on.
Niin tapahtuu, sanokaa minun sanoneen.
Madoffin tapaus on ennätyksellinen vuodesta 2008 lähtien.
Mutta muistakaa, ennätykset on tehty rikottaviksi.
Sonja Kohn kiisti väärinkäytökset Madoffin rinnalla.
Hänkin sanoo olevansa huijauksen uhri.
Vuonna 2013 Iso-Britannian tuomioistuin -
totesi Kohnin toimineen "rehellisesti ja suoraselkäisesti".
Madoffin pidätyksen jälkeen Fairfield Greenwich Group -
nosti kanteen menettämistään 1,2 miljardista.
Vuonna 2011 yhtiö sai takaisin 230 miljoonaa -
ja lahjoitti 70 miljoonaa uhrien rahastoon.
Yhtiö ei myöntänyt väärinkäytöksiä eikä syytteitä nostettu.
JPMorgan Chase myönsi valvontansa pettäneen Madoffin siirtojen kohdalla.
Yhtiön mukaan työntekijät eivät avustaneet petoksessa.
Jos sinä tai tuttusi kamppailee itsemurha-ajatusten kanssa,
lisätietoa löytyy osoitteesta www.wannatalkaboutit.com
Tekstitys: Katariina Uusitupa